**[Čerpanie štrukturálnych fondov, Kohézneho fondu a Európskeho fondu pre rybné hospodárstvo k 31.03.2014](http://isrra.sk/informacie/aktuality/742-cerpanie-strukturalnych-fondov-kohezneho-fondu-a-europskeho-fondu-pre-rybne-hospodarstvo-k-31-03-2014.html)**

Cieľom materiálu je poskytnúť údaje o aktuálnom stave čerpania operačných programov (ďalej len „OP“) Národného strategického referenčného rámca (ďalej len „NSRR“), OP INTERACT II, OP Cezhraničná spolupráca SR-ČR 2007-2013 a OP Rybné hospodárstvo v rámci II. programového obdobia 2007-2013. Vzhľadom na postupné ukončovanie I. programového obdobia 2004-2006 obsahuje materiál aj stručnú informáciu o aktuálnom stave uzatvárania.

Z celkového záväzku 2007-2013 v rámci všetkých 14 operačných programov programového obdobia 2007-2013 Slovenská republika vyčerpala k 31.03.2014 prostriedky vo výške 6 141,76 mil. EUR, čo predstavuje čerpanie na úrovni 52,86 %. Vzhľadom na možnosť zálohového financovania prijímateľov zo štátneho rozpočtu, finančné prostriedky poskytnuté prijímateľom na implementáciu projektov k tomuto dátumu sú v celkovej výške 6 378,19 mil. EUR a navyšujú úroveň čerpania na 54,90 % z celkového záväzku. Úroveň čerpania nad 80,00 % z celkového záväzku 2007-2013 bola dosiahnutá pri Operačnom programe Zdravotníctvo (84,58 %), úroveň nad 50,00 % pri Regionálnom operačnom programe (71,80 %), Operačnom programe Cezhraničná spolupráca SR-ČR 2007-2013 (63,92 %), Operačnom programe Zamestnanosť a sociálna inklúzia (63,17 %), Operačnom programe INTERACT II (60,00 %), Operačnom programe Technická pomoc (55,86 %), Operačnom programe Bratislavský kraj (53,69 %) a Operačnom programe Rybné hospodárstvo (53,32 %).

[Čerpanie štrukturálnych fondov, Kohézneho fondu a Európskeho fondu pre rybné hospodárstvo.pdf](http://www.nsrr.sk/download.php?FNAME=1397133576.upl&ANAME=%C4%8Cerpanie+%C5%A1truktur%C3%A1lnych+fondov%2C+Koh%C3%A9zneho+fondu+a+Eur%C3%B3pskeho+fondu+pre+rybn%C3%A9+hospod%C3%A1rstvo.pdf)